‘‘নিজের ইচ্ছেমতো যা খুশি করছে। আর আমরাও তা হতে দিচ্ছি।’’ বেনজিরভাবে চাঁচাছোলা ভাষায় আক্রমণ করলেন এবার বিষেণ সিংহ বেদী। নিশানায় স্বয়ং বিরাট কোহলি। ব্যাট হাতে দুর্ধর্ষ মেজাজে রয়েছে। বিশ্বের সব প্রান্তের বোলাররাই সমীহ করেন ভারতীয় তারকাকে।

এই বিষয়ে অন্যান্য খবর

বিরাট-অনুষ্কার সংসারে কি সুখবর, ছবি ভাইরাল সোশ্যাল মিডিয়ায়


অস্ট্রেলিয়ায় অজি-বধ করতে এবার ভারতের বাজি সেই কোহলিই। তবে কামিন্স, স্টার্কদের মোকাবিলা করার আগেই কোহলিদের দিকে বাউন্সার স্বয়ং বিষেণ সিংহ বেদী। জাতীয় এক প্রচারমাধ্যমে কোহলিকে ঠুকে প্রাক্তন তারকা স্পিনার বলে দিলেন, ‘‘কোহলি যা চাইছে, তাই করছে। আমরাও এটা প্রশ্রয় দিচ্ছি। কুম্বলে মর্যাদার সঙ্গে দল ছেড়ে দিয়েছে।’’
কুম্বলের পদত্যাগের পিছনেও কোহলিকে দায়ী করেছেন তিনি। বিস্ফোরক ভঙ্গীতে কোহলিকেই তিনি দায়ী করেছেন কুম্বলের পদত্যাগের পিছনে।
অস্ট্রেলিয়ায় জাতীয় দলের প্রসঙ্গে বলতে গিয়ে তিনি জানান, ‘‘ভারতীয় দল যথেষ্ট ভাল। এটা আমরা সবাই জানি। তবে ইংল্যান্ড ও দক্ষিণ আফ্রিকায় এই দলটাই বিপর্যয় ঘটিয়েছিল। অস্ট্রেলিয়ার দু’জন নির্বাসিত। তবে দু’জন ক্রিকেটার নিয়ে কিন্তু দল নয়।’’
এরপরে ব্যাটসম্যান কোহলির প্রশংসা করে তিনি বলেছেন, ‘‘আমাদের দল একজন কেন্দ্রিক। পুরোপুরি কোহলি নির্ভর। কেউ বুঝতে পারছে না, কোহলির উপরে কতটা চাপ রয়েছে— ব্যাটসম্যান ও ক্যাপ্টেন হিসেবে।’’